# data[].attributes.attachment_caption
Βίντεο για τα 50 χρόνια από την ίδρυση του OU

# data[].attributes.headline
Η εξ Αποστάσεως Εκπαίδευση με Παραδοσιακά Μέσα: Μελέτη Περίπτωσης του Open University UK

# data[].attributes.subject
Η εξ Αποστάσεως Εκπαίδευση με Παραδοσιακά Μέσα: Μελέτη Περίπτωσης του Open University UK

# data[].attributes.body
Το Open University (OU) του Ηνωμένου Βασιλείου, που ιδρύθηκε το 1969, αποτελεί ένα από τα πρώτα παραδείγματα εφαρμογής της εξ αποστάσεως εκπαίδευσης με παραδοσιακά μέσα επικοινωνίας. Το εκπαιδευτικό του υλικό περιλάμβανε παραδοσιακά μέσα, όπως έντυπα συγγράμματα, ραδιοφωνικές και τηλεοπτικές εκπομπές, καθώς και αλληλογραφία, τα οποία παρείχαν στους φοιτητές πρόσβαση στη γνώση χωρίς να απαιτείται η φυσική τους παρουσία σε πανεπιστημιακή αίθουσα.

Η επικοινωνία μεταξύ διδασκόντων και φοιτητών γινόταν μέσω επιστολών ή τηλεφώνου, ενώ η συνεργασία μεταξύ των εκπαιδευομένων ήταν περιορισμένη και επικεντρωνόταν σε λίγες δια ζώσης συναντήσεις. Το μαθησιακό περιβάλλον ήταν κυρίως ασύγχρονο, βασισμένο στη μελέτη κατ’ οίκον και στην αυτορρύθμιση των φοιτητών. Η αξιολόγηση πραγματοποιούνταν με γραπτές εργασίες που αποστέλλονταν ταχυδρομικά και με τελικές εξετάσεις.

Το μοντέλο αυτό, παρότι περιορισμένο από τις τεχνολογικές δυνατότητες της εποχής, έθεσε ισχυρές βάσεις για τη σημερινή εξ αποστάσεως εκπαίδευση, συνδυάζοντας ευελιξία, μαθητοκεντρική προσέγγιση και προσβασιμότητα στην ανώτερη εκπαίδευση για διαφορετικές κοινωνικές ομάδες

# data[].attributes.attachment_caption
Το Ελληνικό Ανοικτό Πανεπιστήμιο 2025

# data[].attributes.headline
Η εξ Αποστάσεως Εκπαίδευση με Ψηφιακά Μέσα: Μελέτη Περίπτωσης του Ελληνικού Ανοικτού Πανεπιστημίου

# data[].attributes.subject
Η εξ Αποστάσεως Εκπαίδευση με Ψηφιακά Μέσα: Μελέτη Περίπτωσης του Ελληνικού Ανοικτού Πανεπιστημίου

# data[].attributes.body
Το Ελληνικό Ανοικτό Πανεπιστήμιο (ΕΑΠ) αποτελεί χαρακτηριστικό παράδειγμα εκπαιδευτικού οργανισμού που έχει ενσωματώσει ψηφιακά μέσα επικοινωνίας στη μεθοδολογία της εξ αποστάσεως εκπαίδευσης. Το εκπαιδευτικό του υλικό είναι ψηφιοποιημένο και διαθέσιμο μέσα από την πλατφόρμα courses.eap.gr, όπου οι φοιτητές έχουν πρόσβαση στο εκπαιδευτικό υλικό που περιλαμβάνει ηλεκτρονικά βιβλία, αρθρα, κείμενα που έχουν δημιουργηθεί για τις αναγκες της εκάστοτε θεματικής ενότητες, αποσπάσματα από διατριβές κ.α.

Η επικοινωνία πραγματοποιείται τόσο ασύγχρονα, όσο και σύγχρονα, μέσω φόρουμ συζητήσεων, email και τηλεδιασκέψεων, ενώ η συνεργασία μεταξύ φοιτητών ενισχύεται μέσα από ομαδικές εργασίες. Το μαθησιακό περιβάλλον του ΕΑΠ συνδυάζει ασύγχρονες και σύγχρονες μορφές μάθησης, προωθώντας την ευελιξία και την ενεργό συμμετοχή.

Η αξιολόγηση βασίζεται σε ηλεκτρονικές γραπτές εργασίες, διαδικτυακές εξετάσεις και project, για τα οποία παρέχεται ανατροφοδότηση.

Το ΕΑΠ προωθεί την εκπαιδευτική καινοτομία, ενισχύει την προσβασιμότητα στην εκπαίδευση και προσφέρει ευελιξία, ανταποκρινόμενο στις ανάγκες των ενηλίκων σπουδαστών, με έμφαση στην αυτονομία της μαθησιακής διαδικασίας.

# data[].attributes.attachment_link.authors[].name
Ελληνικό Ανοικτό Πανεπιστήμιο

# data[].attributes.attachment_link.title
Ελληνικό Ανοικτό Πανεπιστήμιο 2025

# data[].attributes.headline
Η επίδραση της Τεχνητής Νοημοσύνης στην εξ Αποστάσεως Εκπαίδευση

# data[].attributes.subject
Η επίδραση της Τεχνητής Νοημοσύνης στην εξ Αποστάσεως Εκπαίδευση

# data[].attributes.body
Η Τεχνητή Νοημοσύνη (ΤΝ) φέρνει μεγάλες αλλαγές στην εξ αποστάσεως εκπαίδευση, κάνοντας τη μάθηση πιο προσωποποιημένη και ευέλικτη. Στο εκπαιδευτικό υλικό, τα προγράμματα μπορούν να προσαρμόζουν το περιεχόμενο ανάλογα με τις ανάγκες κάθε φοιτητή. Στην επικοινωνία, τα chatbots μπορούν να προσφέρουν άμεσες απαντήσεις και καθοδήγηση.

Η συνεργασία διευκολύνεται μέσα από εργαλεία που βοηθούν τις ομάδες να δουλεύουν πιο αποτελεσματικά, ενώ τα μαθησιακά περιβάλλοντα μπορούν να γίνουν πιο έξυπνα, αναλύοντας τη συμμετοχή και τις ανάγκες των φοιτητών. Στην αξιολόγηση, η ΤΝ δίνει τη δυνατότητα για άμεση ανατροφοδότηση.

Παρόλο που υπάρχουν ανησυχίες σχετικά με την ηθική χρήση της, η ΤΝ φαίνεται να προσφέρει πολλές ευκαιρίες για μια πιο δυναμική και διαδραστική εξ αποστάσεως εκπαίδευση. Η ανάγκη για διαρκή εκπαίδευση των εκπαιδευτικών σε αυτές τις ψηφιακές τεχνολογίες είναι επιτακτική.